# Ramon Oms

Ramon Oms i Pons és un escultor català, nascut a Manresa el 17 de novembre de 1951.
Va créixer envoltat dels materials que el seu pare Isidre Oms feia servir per fer pessebres. Ajudant a fer els diorames es va formant com a artista. Va començar a estudiar al col·legi de les dominiques, després a l'acadèmia Rial, i més tard, en posar-se a treballar va estudiar el batxillerat nocturn a l'institut Lluís de Peguera, però ho va deixar al tercer curs. Interessat pel dibuix, va fer disseny gràfic i ho combinava amb oficis com el de modelista, que va exercir durant un parell d'anys, i més tard va treballar com a dissenyador i il·lustrador de llibres.
A principis dels setanta, s'interessa per la ceràmica que comença a practicar en un obrador de Sant Vicenç de Castellet, on aprèn a fer anar el torn i a treballar amb fang. Així és com fa els seus primers models de fang, els retrats de la seva dona Maga i del seu fill Sergi amb els quals guanya el primer premi en el Concurs d'Artistes Manresans l'any 1980 i el primer premi en el concurs Saló de Martorell l'any 1981. Conjuntament amb altres artistes exposen sota el títol Aigua i amb en Pere Soldevila i Toni Ferrer participen en diverses exposicions. A principis dels vuitanta l'industrial Manel Pujol i Roca li encarrega diferents obres, sense posar-li límits. Aquests encàrrecs el fan decidir a dedicar la seva vida a l'escultura. Tot i que la base del seu treball sempre serà el fang, perquè encara ara en fa tots els models, encara que l'escultura final sigui de marbre o bronze. Viatges a Florència, Roma i París el fan decidir-se a dedicar-se a l'escultura. També ha fet medalles commemoratives, plafons i plaques.
La figura femenina i els nens són els seus temes predilectes, a la vegada que li agrada que l'escultura estigui integrada en el paisatge i que reflecteixi un moment plàcid i poètic. Entre les seves obres cal remarcar les que té a la ciutat de Manresa: Homenatge als nens, tot recordant Xesco Boix, A l'ombra, Al teatre i Dona.

## Escultures

* Esforç, 1981
* Tres edats, 1982
* Despertar, 1982
* Sentiment, 1983
* Atleta, 1983
* Enyorança, 1984 (canals d'Empuriabrava, Castelló d'Empúries)
* Monument al Dr. Escorsell, 1984 (Castellgalí)
* Holocaust, 1983-1985
* Victòria, 1985
* Torsió, 1985
* Repòs, 1985
* Somni, 1986
* Mediterrània, 1986
* Davant la Mediterrània, 1986
* Absent, 1986
* Matinada, 1986
* Homenatge als nens, tot recordant Xesco Boix, 1987 (parc de Puigterrà, Manresa)
* Albada, 1987
* Descans, 1987
* Retorn, 1987
* Banyistes, 1987
* Sant Sebastià, 1987 (poble vell, Súria)
* Dona, 1988 (parc de l'Agulla, Manresa-Sant Fruitós de Bages, 1997)
* Galatea, 1988
* Inquietud, 1988
* Record d'imatge, 1988
* Galatea II, 1989
* Orianna, 1989
* Noia arrepenjada, 1989
* La verema, 1990 (mas d'en Coll, Roses)
* Pell, 1989
* A l'ombra, 1990 (plana de l'Om, Manresa)
* Tors d'home, 1990
* Estudiant, 1991
* Biana, 1991 (carrer d'Àngel Guimerà, Manresa)
* Banc amb noia, 1991
* Palafons, 1991
* Iber, 1991
* Mestra i nen, 1992 (institució La Miranda, Sant Just - Esplugues de Llobregat)
* Endavant, 1993
* Al teatre, 1993 (carrer de Sant Miquel, Manresa)
* Racó de foneria, 1991
* Plafó iber, 1991
* Empremta, 1994
* Parella, 1994
* Noia de la plaça, 1995 (plaça de l'Església, Rajadell)
* Solidària, 1996 (església del Raval, Fals)
* Crist, 1997
* Paternitat, 1997
* Justícia, 1998
* Sant Jordi, 1999
* Àvia i net, 2000 (Empuriabrava, Castelló d'Empúries)
* Jugant, 2000 (Hospital de Sant Andreu, Manresa)
* Puella espectans, 2000
* Embaràs 1, 2002
* Embaràs 2, 2002
* Embaràs 3, 2002
* Ressorgir, 2002 (Ajuntament de Sant Mateu de Bages)
* Somni, 2002
* Andalusa, 2003
* Salut, 2004 (provisionalment al Casino de Manresa)
* Dansa d'arrel tradicional, 2005
* Àngel, 2005 (cementiri de la Romànica, Barberà del Vallès)
* Infants a la font del Bosquet, 2006 (el Bosquet, Sant Fruitós de Bages)
* Aires renovadors, 2007
* Miner, 2009
* Charles Checa, 2011
* Amat-Piniella, 2013
* Collage, 2013
* Vila Closas, 2016
* L'acollida, 2016 (plaça Fius i Palà, Manresa)

## Premis

1980. Primer premi d'escultura. Exposició Concurs d'Artistes Manresans.
1981. Primer premi d'escultura. Saló de Martorell.

## Referències

* 1 2 3 Escultures de Ramon Oms : sensacions en bronze : Manresa, del 20 de desembre de 2007 al 27 de gener de 2008.. Manresa: Associació per al Museu Comarcal de Manresa, 2007. ISBN 9788461206315.
* 1 2 Sardans, Jordi «Ramon Oms i Pons». El Pou de la Gallina, Abril 2007. Número 220, pàg. 24-28.
* ↑ «Manresa estrena l'Espai Manresa 1522, un dels equipaments de referència del projecte Manresa 2022, per explicar la ciutat que va acollir Ignasi de Loiola». [Consulta: 13 febrer 2016].

## Bibliografia

* Escultures de Ramon Oms : sensacions en bronze : Manresa, del 20 de desembre de 2007 al 27 de gener de 2008.. Manresa: Associació per al Museu Comarcal de Manresa, 2007. ISBN 9788461206315.
* Junyent i Maydeu, Francesc. Ramon Oms : escultures. Manresa: Parcir, 1997. ISBN 8486538432.
* Navarro, Anna. «L'Ús del model humà en el retrat artístic». Pou de la gallina. Núm. 245 (2009). [Consulta: 25 octubre 2015].
* Piñero i Subirana, Jordi. «Entrevista a Ramon Oms, Escultor». Dovella. Núm. 39 (oct. 1991). [Consulta: 25 octubre 2015].
* Puig i Ibáñez, Jaume «El Taller de l'escultor Oms». Pou de la gallina, 216, 12-2006, pàg. 25.

## Enllaços externs

* Ramon Oms - Lloc web oficial